Toshkentdagi savdo markazida chegirmalar sabab odamlar to'plandi — video

Toshkent shahridagi savdo markazida chegirmalar sabab ko'plab odamlar to'plandi. Poytaxt Ichki ishlar bosh boshqarmasi axborot xizmati holat yuzasidan munosabat bildirdi.
Ma'lum bo'lishicha, Chilonzor tumanidagi savdo majmuasida maishiy texnikalar uchun 70 foizli chegirma e'lon qilingan. Natijada ko'plab odamlar ushbu savdo markaziga to'plangan.
IIBBning qo'shimcha qilishicha, hozirda mazkur do'kon yopilgani sababli arzonlashtirilgan narxda savdo bo'lmaydi.

Avvalroq Toshkentda odamlar tekin osh yeyish uchun to'plangani haqida xabar berilgandi.